Belagarda e Los Adolins

Belagarda e Los Adolins (Bellegarde en francés, autes còps Bellegarde-Adoulins) qu'ei ua comuna gascoa d'Occitània situada dens lo departament de Gers e la region d'Occitània, ancianament de Mieidia-Pirenèus. Geografia Perimètre deu territòri Toponimia Patrici Pojada dona Bèlagarda e Adolins. Lo conselh generau de Gers que dona Belagarda e Adolins. Lo nom de la comuna au s. XIX, atestat dens mei d'ua publicacion, qu'es Bellegarde-Adoulins. Non se sap pas perqué ni qui e ho simplificat en Bellegarde. Bèlagarda Garda que ven deu germanic *wardon, « gardar », wart, « garda », puèi « tor de gaita », puish « hortalessa » en generau; bela qu'es simplament un adjectiu valorizant (« bèra tor de gaita » segon Negre). Los noms deu tipe Bèlagarda que son donc associats a hortalessas, tors de gaita; que son presents en Occitània e en Arpitània e gaireben absents en França pròpiament dita. La sola comuna d'aqueth nom qui i es qu'es Bellegarde, dens lo Loiret e lo nom qu'es un transferiment d'un nom occitan francizat : lo vilatge que's disè Choisy-aux-Loges d'aquí au 6 d'agost 1645, quan lo son senhor, Roger II de Saint-Lary de Bellegarde (~1562-1646), que sa familha sortè de Bèlagarda, dens lo Gers e de Sent Lari, dens la Nauta Garona, instaurèt lo nom navèth. Los de Bellegarde tanben que dèn lo nom a autes dus lòcs de França (Seurre, un temps aperada Bellegarde-sur-Saône) e d'Arpitania (Bellegarde-sur-Valserine). Lo nom de Bèlagarda es pas gascon (*Bèraguarda esperat) e qu'es benlèu pr'amor d'aquò que la prononciacion, segon la mapa de las comunas de Gers, es bela e non pas bèla (obliteracion deu sens). Los Adolins Las atestacions modèrnas de la comuna reünida en 1822 a Belagarda son Adolins o Adoulins. Totun, lo nom gascon qu'ei plan Los Adolins. Istòria En 1822, la comuna de Pis-Bajon (*Pins e Bajon ?) que ho despartida énter Bèlagarda e Besuas (Bèlagarda qu'agó Pis e Besuas Bajon); la medisha annada, Los Adolins que ho annexada a Bèlagarda . Administracion Avant la refòrma cantonala de 2014, aplicada en 2015, la comuna qu'èra deu canton de Masseuva; qu'es adara deu canton d'Astarac-Gimona (burèu centralizator Masseuva). Demografia En 2018 la populacion èra de 181 abitants e la densitat èra de 12,58 ab/km². Demografia (Los ?) Adolins Las donadas de la dreta deu grafic, plaçadas automaticament, que son las de la comuna entièra. Demografia Pis-Bajon Lo n° INSEE qu'es estat cambiat per rasons practicas Lòcs e monuments Personalitats ligadas dab la comuna Véser tanben Comunas de Gers Ligams extèrnes Belagarda e Los Adolins suu site de l'INSEE Nòtas e referéncias Portau de Gasconha